*Metodický list*

**PARTNERSKÉ UČENIE: „AKO JE TO S MLIEKOM?“**

1. **Cieľ, zameranie aktivity**
   * + Realizovať partnerské učenie formou starší žiaci učia mladších tak, že odovzdávajú nadobudnuté vedomosti, plánujú celú vyučovaciu činnosť.
     + Hravou formou predstaviť,ako je mlieko dôležité pre zdravý vývin človeka, obzvlášť detí.
     + Poukázať na význam všetkých zdraviu prospešných látok, ktoré sú obsiahnuté v mlieku.
     + Vedieť prezentovať vlastné skúseností z poznania slovenských výrobcov mlieka a výrobkov z mlieka.
     + Učiť deti zmysluplne priraďovať správne obrázky do viet.
     + Podporovať kreativitu detí pri kreslení obrázkov, zručnosť pri ich vystrihovaní.
     + Oceňovať prezentáciu získaných vedomostí slovne, ale aj zdravým dezertom z mlieka.
     + Učiť žiakov spolupráci, kooperácii, komunikácii.
2. **Vyučovací predmet**

* *Prírodoveda – 2. až 4. ročník – Zdravé potraviny, zdravé stravovanie*
* *Slovenský jazyk – 2. až 4. ročník – Čítanie s porozumením*
* *Príprava hodiny žiakmi z druhého stupňa v rámci predmetov: buď chémia, alebo biológia alebo slovenský jazyk v ktoromkoľvek ročníku. My sme využili predmet environmentálna výchova v 9. ročníku.*

1. **Pomôcky**
   * + Interaktívna prezentácia o maľovanom čítaní – ***„Ako je to?“*** - možnosť stiahnutia na linku

[***https://onedrive.live.com/view.aspx?resid=20CD599B75386EC!2368&ithint=file%2cpptx&app=PowerPoint&authkey=!AM79XwtB928s12Q***](https://onedrive.live.com/view.aspx?resid=20CD599B75386EC!2368&ithint=file%2cpptx&app=PowerPoint&authkey=!AM79XwtB928s12Q)

* + - Plagát s napísanými vetami z prezentácie.
    - Výkresy, pastelky, nožnice, lepidlo.
    - Plagát s nalepeným pohárom(biely, veľký, papierový).
    - Na pohostenie vlastnoručne pripravený dezert z mlieka – my sme mali ***TRIVJEDNOM*** – obilninový košíček s lekvárom, domácim jogurtom a višňami.

1. **Príprava**

Starší žiaci, najlepšie ôsmaci alebo deviataci, pripravia:

* na informatike interaktívne maľované čítanie,
* na environmentálnej výchove vyhľadajú slovenských výrobcov mlieka, čo všetko sa dá z mlieka vyrobiť,
* na chémii v rámci laboratórnej práce pripravia domáci jogurt,
* na slovenskom jazyku vymyslia slogan o mlieku,
* na triednickej hodine pripravia plagáty s napísanými vetami z interaktívnej prezentácie a s bielym pohárom,
* na rannom stretnutí dezert z mlieka TRIVJEDNOM.

1. **Postup / Realizácia**
2. Pozvanie štvrtákov deviatakmi na partnerské učenie – dva dní pred realizáciou.
3. Privítanie štvrtákov – úvod hodiny: oboznámenie sa s náplňou a cieľom stretnutia.
4. Interaktívne maľované čítanie – vyberanie správnych obrázkov, klikanie na interaktívnu tabuľu.
5. Kreslenie obrázkov na prvý plagát.
6. Lepenie obrázkov a vyhľadávanie správnych viet na plagátoch – pomoc deviatakov, hlavne pri vystrihovaní a hľadaní príslušných viet predpripravených na plagáte.
7. Čo všetko mlieko obsahuje – čítanie zložiek mlieka a diskusia ku tomu, vysvetľovanie jednotlivých pojmov. Využitie informácií na stránke:

<http://www.pluska.sk/izdravie/zivotny-styl/ake-vitaminy-obsahuje-jeden-pohar-mlieka.html>

1. Lepenie na druhý plagát.
2. Diskusia o slovenských výrobcoch mlieka a o výrobkoch z mlieka. Vysvetľovať, že napr. Tesco mlieko nie je výrobca, ale predajca.
3. Chutná odmena – dezert z mlieka.
4. **Zhrnutie**

Formou diskusie zdôrazniť dôležitosť:

* obsahu cukrov, tukov, bielkovín vitamínov a ostatných látok v mlieku,
* pitia mlieka pre zdravý vývin detí,
* nakupovania mlieka a mliečnych výrobkov od slovenských producentov,
* vlastnej domácej jogurtov a iných mliečnych jedál,
* spolupráce a kooperácie oboch skupín v partnerskom učení – učiacich starších žiakov a vzdelávaných mladších žiakov.

1. **Prílohy**

